Source: https://www.zakonypreludi.sk/zz/2001-521
Timestamp: 2020-05-25 21:49:01+00:00
Document Index: 11814811

Matched Legal Cases: ['§ 20', '§ 26', '§ 27', '§ 30', '§ 27', '§ 2', '§ 6', '§ 6', '§ 8', '§ 6', '§ 6', '§ 4', '§ 22', '§ 26', '§ 10', '§ 27', '§ 15', '§ 46', '§ 2', '§ 22', '§ 18', '§ 3', '§ 2', '§ 24', '§ 22', '§ 6']

521/2001 Z. z. Úplné znenie zákona č. 90/1998 Z. z. o stavebných výrobkoch | Pôvodný predpis
521/2001 Z. z.
Úplné znenie č. 521/2001 Z. z.Úplné znenie zákona č. 90/1998 Z. z. o stavebných výrobkoch
Čiastka 208/2001
Platnosť od 19.12.2001
ŠTVRTÁ ČASŤ - KONANIE (§ 20 - § 26)
PIATA ČASŤ - SPOLOČNÉ A ZÁVEREČNÉ USTANOVENIA (§ 27 - § 30)
úplné znenie zákona č. 90/1998 Z. z. o stavebných výrobkoch, ako vyplýva zo zmien a doplnení vykonaných zákonom č. 264/1999 Z. z. a zákonom č. 413/2000 Z. z.
a) podmienky, za akých možno uvádzať na trh výrobok určený na trvalé a pevné zabudovanie do stavby (ďalej len „stavebný výrobok“),
b) postupy a metódy, ktorými sa overuje vhodnosť stavebného výrobku na použitie v stavbe (ďalej len „preukazovanie zhody“),
c) autorizáciu právnických osôb a fyzických osôb na výkon certifikácie preukázania zhody, na výkon inšpekcie a na výkon činnosti skúšobných laboratórií,
d) udeľovanie oprávnení vydávať a zrušovať technické osvedčenia,
e) výkon štátneho dozoru nad preukazovaním zhody (ďalej len „dozor nad preukazovaním zhody“),
f) výkon štátneho dohľadu nad trhom so stavebnými výrobkami (ďalej len „dohľad nad trhom“),
g) pokuty,
h) Slovenský register stavebných výrobkov.
(1) Na trh možno uvádzať iba stavebný výrobok, ktorý je vhodný na použitie v stavbe na zamýšľaný účel (ďalej len „vhodný na použitie v stavbe“). Stavebný výrobok je vhodný na použitie v stavbe, ak pri použití v stavbe
a) nespôsobí z hľadiska požiadavky na mechanickú odolnosť a stabilitu stavby
1. zrútenie stavby alebo jej časti,
2. neprípustnú deformáciu stavby,
3. poškodenie iných častí stavby alebo zariadení pripojených k nosnej konštrukcii stavby, ani inštalovaných zariadení ako následok deformácie nosnej konštrukcie stavby,
4. poškodenie stavby, ktoré by bolo neprimerane väčšie, než zodpovedá príčine jej poškodenia;
b) umožní z hľadiska požiadavky požiarnej bezpečnosti stavby
1. zachovať na čas určený technickou špecifikáciou nosnosť a stabilitu konštrukcie stavby,
2. obmedziť šírenie požiaru a splodín horenia v stavbe,
3. obmedziť možnosť rozšírenia požiaru na iné časti stavby a na susediace stavby,
4. uniknúť ľuďom a zvieratám zo stavby alebo zachrániť sa iným spôsobom,
5. zaistiť bezpečnosť záchranných jednotiek;
c) neohrozí z hľadiska hygieny a ochrany zdravia a životného prostredia zdravie užívateľov stavby a susedov
1. vypúšťaním toxických plynov,
2. prítomnosťou nebezpečných častíc alebo plynov v ovzduší,
3. emisiou nebezpečného žiarenia,
4. znečistením alebo zamorením vody alebo pôdy,
5. nedostatočným zneškodnením odpadových vôd, dymu alebo tuhého či kvapalného odpadu,
6. výskytom vlhkosti v stavebných konštrukciách alebo na ich povrchu vnútri stavby;
d) nevytvorí z hľadiska požiadavky na bezpečnosť stavby pri jej užívaní zvýšené nebezpečenstvo úrazu najmä pošmyknutím, pádom z výšky, nárazom, popálením, elektrickým prúdom alebo výbuchom;
e) nespôsobí z hľadiska požiadavky ochrany pred hlukom, že hluk vnímaný užívateľmi stavby a osobami v jej blízkosti nebude možné udržať na úrovni, ktorá neohrozuje ich zdravie a dovoľuje im pracovať, odpočívať a spať v uspokojivých podmienkach;
f) umožní z hľadiska požiadavky na úsporu energie a ochranu tepla v stavbe také vykurovanie, chladenie a vetranie, že energia spotrebovaná pri prevádzke je nízka vo vzťahu ku klimatickým podmienkam miesta stavby a k požiadavkám jej užívateľov.
(2) Trvalým a pevným zabudovaním do stavby sa rozumie vstavanie, vmontovanie alebo inštalovanie stavebného výrobku do konštrukcie stavby,
a) ak jeho prípadné vyňatie zo stavby je nemožné alebo je možné iba so znížením úžitkových vlastností stavby, alebo
(1) Vlastnosti stavebných výrobkov overované v preukazovaní zhody sú upravené všeobecne záväznými právnymi predpismi1) a technickými špecifikáciami. Technické špecifikácie sú tie slovenské technické normy2) a technické osvedčenia, ktoré sa vzťahujú na stavebné výrobky, na projektovanie stavieb a na stavebné práce.
(2) V slovenských technických normách sa vlastnosti stavebných výrobkov uvádzajú ako ukazovatele úžitkových vlastností s uvedením vhodnosti použitia stavebného výrobku v stavbe spravidla podľa tried alebo úrovní.
(3) Ukazovateľ úžitkových vlastností je kvantitatívne vyjadrenie správania sa stavebného výrobku v stavbe
a) podľa zaťaženia, ktorému je stavba vystavená alebo ktoré vzniká v podmienkach predpokladanej prevádzky stavby alebo jej časti, alebo
b) podľa použitia stavebného výrobku v stavbe.
(1) Technické osvedčovanie je postup založený na overovaní vlastností stavebného výrobku, ktorý sa vykonáva vtedy, keď pre stavebný výrobok neexistuje slovenská technická norma alebo keď sa vlastnosti stavebného výrobku podstatne odlišujú od existujúcej slovenskej technickej normy, najmä ak ide o úplne nový stavebný výrobok, o kusový alebo o malosériový stavebný výrobok.
(2) Pri technickom osvedčovaní sa použijú skúšky prototypu stavebného výrobku, počiatočné typové skúšky stavebného výrobku alebo skúšky stavebného výrobku v priebehu výroby, ktoré vykoná výrobca stavebného výrobku (ďalej len „výrobca“) alebo autorizovaná osoba.
(3) Vykonávať technické osvedčovanie stavebného výrobku a vydávať a zrušovať technické osvedčenia je oprávnené osvedčovacie miesto. Osvedčovacie miesto je fyzická osoba alebo právnická osoba, ktorej Ministerstvo výstavby a regionálneho rozvoja Slovenskej republiky (ďalej len „ministerstvo“) udelilo oprávnenie vydávať a zrušovať technické osvedčenia podľa tohto zákona. Osvedčovacím miestom nemôže byť výrobca.
(4) Oprávnenie podľa odseku 3 možno udeliť tomu, kto spĺňa tieto predpoklady:
c) je schopný organizačne zabezpečiť nestrannosť výkonu činností pri technickom osvedčovaní, najmä objektivitu meraní a nezaujatosť kontrolných úkonov, vecnosť a nestrannosť vypracúvaných písomných správ a protokolov, a to tak zo strany vedúcich zamestnancov, ako aj zo strany technických zamestnancov bezprostredne vykonávajúcich jednotlivé úkony preukazovania zhody, a zhrnúť a nezaujato vyhodnotiť oznámené údaje, vlastné zistenia a návrhy všetkých zainteresovaných osôb,
e) má oprávnenie, ak je podľa osobitných predpisov3) potrebné,
(1) Obsahom preukazovania zhody je overovanie vlastností stavebného výrobku vykonaním skúšok, predpísaných meraní a ďalších kontrolných úkonov a porovnanie ich výsledkov s ukazovateľmi úžitkových vlastností podľa technických špecifikácií vo vzťahu k použiteľnosti stavebného výrobku v stavbe. Rozsah vhodnosti na použitie v stavbe sa uvedie v certifikáte preukázania zhody (ďalej len „certifikát zhody“) alebo vo vyhlásení výrobcu o preukázaní zhody (ďalej len „vyhlásenie o zhode“).
(2) Stavebné výrobky, na ktoré možno použiť preukazovanie zhody, sú:
a) stavebné látky, dielce a zariadenia a
b) stavebné a montované celky zhotovené už u výrobcu zo stavebných látok, dielcov a zariadení, ktoré sa uvádzajú na trh a do stavby sa zabudovávajú ako ucelené časti stavieb.
(3) Ak výrobok má spĺňať technické požiadavky podľa osobitného predpisu3a) a je aj stavebným výrobkom, výrobca a autorizovaná osoba zabezpečí posúdenie zhody podľa osobitného predpisu3a) a preukázanie zhody podľa tohto zákona.
(4) Preukazovanie zhody vykonávajú výrobcovia a autorizované osoby.
(5) Zodpovednosť za to, že stavebný výrobok nemá vlastnosti overené preukazovaním zhody, nesie výrobca.
(6) Stavebný výrobok, ktorý je na základe preukazovania zhody vhodný na použitie v stavbe, výrobca označí značkou zhody podľa osobitného predpisu4) a môže dať zapísať do Slovenského registra stavebných výrobkov (§ 27).
(7) Náklady na preukazovanie zhody a na označenie stavebného výrobku značkou zhody znáša výrobca.
Postupy preukazovania zhody
(1) Preukazovanie zhody sa vykonáva podľa niektorého z týchto postupov:
a) vyhlasovaním výrobcu o preukázaní zhody (ďalej len „vyhlasovanie o zhode“),
b) vyhlasovaním o zhode, ktoré je doplnené o posúdenie uplatňovanej vnútropodnikovej kontroly alebo jej certifikátom,
c) vyhlasovaním o zhode, ktoré je doplnené preukaznou skúškou vzoriek stavebných výrobkov (ďalej len „preukazná skúška“),
d) certifikáciou preukázania zhody.
(2) Vyhlasovanie o zhode podľa odseku 1 písm. a) až c) sa skladá z týchto činností výrobcu a autorizovanej osoby:
a) postup podľa odseku 1 písm. a) vyžaduje zo strany výrobcu zabezpečenie vlastnej preukaznej skúšky a uplatňovanie vnútropodnikovej kontroly;
b) postup podľa odseku 1 písm. b) vyžaduje zo strany
1. výrobcu zabezpečenie preukaznej skúšky a uplatňovanie vnútropodnikovej kontroly, prípadne doplnené o zabezpečenie skúšok vzoriek stavebného výrobku odobratých u výrobcu podľa predpísaného plánu skúšok (ďalej len „plánovaná skúška“) a
2. autorizovanej osoby vykonanie počiatočnej inšpekcie vnútropodnikovej kontroly u výrobcu a vykonávanie priebežnej inšpekcie a hodnotenie vnútropodnikovej kontroly;
c) postup podľa odseku 1 písm. c) vyžaduje zo strany výrobcu zabezpečenie vykonania preukaznej skúšky u autorizovanej osoby a uplatňovanie vnútropodnikovej kontroly.
(3) Certifikácia preukázania zhody podľa odseku 1 písm. d) sa skladá z činnosti výrobcu a autorizovanej osoby. Obsahom
a) činnosti výrobcu je
1. odobratie vzoriek stavebného výrobku na plánovanú skúšku,
2. zabezpečenie uplatňovania vnútropodnikovej kontroly;
b) činnosti autorizovanej osoby je
1. zabezpečenie vykonania preukaznej skúšky vrátane odobratia vzoriek stavebného výrobku,
2. vykonanie počiatočnej inšpekcie uplatňovania vnútropodnikovej kontroly u výrobcu,
3. vykonanie priebežnej inšpekcie a hodnotenie uplatňovanej vnútropodnikovej kontroly.
4. zabezpečenie vykonávania kontrolných skúšok.
(4) Ak by pri kusovej alebo pri malosériovej výrobe stavebného výrobku náklady na vykonanie preukaznej skúšky dosiahli neúmerne veľký podiel z ceny stavebného výrobku, možno preukaznú skúšku alebo niektorú jej časť nahradiť vykonaním skúšok v rámci priebežných inšpekcií alebo v rámci vnútropodnikovej kontroly; ich rozsah, obsah a počet určí autorizovaná osoba.
(5) Ak výrobca má certifikát systému kvality, obsahom počiatočnej inšpekcie je zistiť, či certifikát systému kvality sa vzťahuje na stavebný výrobok, ktorého zhoda sa preukazuje. Autorizovaná osoba môže upustiť od vykonávania priebežných inšpekcií.
(1) Postupy preukazovania zhody výrobcovia použijú podľa
a) funkcie stavebného výrobku, ktorú má v stavbe stavebný výrobok z hľadiska požiadaviek uvedených v § 2 ods. 1, najmä ak sa týkajú ochrany zdravia a bezpečnosti pri jeho užívaní,
b) druhu stavebného výrobku,
c) vplyvu zmeny vlastností stavebného výrobku na vhodnosť jeho použitia v stavbe,
d) pravdepodobnosti výskytu chýb pri výrobe stavebného výrobku.
(2) Ministerstvo vydá všeobecne záväzný právny predpis, v ktorom určí skupiny stavebných výrobkov a podrobnosti o preukazovaní zhody.
(3) Certifikácia preukázania zhody nahrádza všetky postupy preukazovania zhody vyhlasovaním o zhode.
Metódy preukazovania zhody
Pri postupoch preukazovania zhody podľa § 6 sa na overovanie vlastností stavebných výrobkov používa
a) metóda preukaznej skúšky vykonaná výrobcom alebo autorizovanou osobou,
b) metóda plánovanej skúšky vykonaná výrobcom alebo autorizovanou osobou,
c) metóda skúšky vzoriek stavebného výrobku odobratých u výrobcu z pripravenej dodávky, u predajcu alebo na stavenisku (ďalej len „kontrolná skúška“) vykonaná výrobcom alebo autorizovanou osobou,
d) metóda uplatňovania vnútropodnikovej kontroly u výrobcu,
e) metóda počiatočnej inšpekcie vnútropodnikovej kontroly uplatňovanej u výrobcu vykonaná autorizovanou osobou,
f) metóda priebežnej inšpekcie a hodnotenie uplatňovanej vnútropodnikovej kontroly u výrobcu vykonaná autorizovanou osobou, prípadne vykonávania skúšok v rámci tejto inšpekcie.
(1) Rozsah, počet skúšok a postup pri ich vykonávaní použitím jednotlivých metód preukazovania zhody určujú technické špecifikácie. Ak technická špecifikácia neurčuje rozsah a počet skúšok, určí ich autorizovaná osoba na základe požiadavky výrobcu v závislosti od použitého postupu preukazovania zhody a s prihliadnutím na hospodárnosť preukazovania zhody.
(2) Preukazná skúška sa vykonáva v rozsahu určenom technickými špecifikáciami. Preukazná skúška typu stavebných výrobkov sa vzťahuje na jeho varianty, prípadne na skupinu stavebných výrobkov, ktoré sa vyrábajú rovnakou technológiou.
(3) Preukazná skúška sa vykoná znovu, ak
a) pri výrobe stavebného výrobku nastala podstatná zmena v technológii výroby, výmena technologického zariadenia alebo zmena použitých surovín a polotovarov,
b) od predchádzajúcej preukaznej skúšky uplynulo päť rokov.
(5) Rozsah a počet kontrolných skúšok vykonávaných v rámci priebežnej inšpekcie (§ 6 ods. 4) určí autorizovaná osoba.
(6) O každej skúške sa vyhotoví protokol, ktorý obsahuje údaje uvedené pre každý stavebný výrobok v technických špecifikáciách, najmenej však
(7) Ak je to hospodárnejšie a nenaruší sa tým nestrannosť a technická úroveň skúšky, skúšku alebo jej časť možno vykonať priamo u výrobcu s použitím jeho skúšobného zariadenia. Toto skúšobné zariadenie však musí spĺňať rovnaké technické podmienky ako skúšobné zariadenie autorizovanej osoby.
(1) Vzorky stavebného výrobku potrebné na vykonanie skúšky sa odoberajú spôsobom a postupom podľa technických špecifikácií. Vzorky stavebného výrobku odobraté na vykonanie kontrolnej skúšky sa vždy vyberajú náhodným výberom bez predchádzajúceho upovedomenia výrobcu, predajcu alebo zhotoviteľa stavby.
(1) Účelom počiatočnej inšpekcie je zistiť, či je u výrobcu vytvorená účinná vnútropodniková kontrola a či sú vytvorené organizačné a technické predpoklady na trvalé udržiavanie kvality výroby stavebného výrobku. V rámci počiatočnej inšpekcie sa posudzuje vnútropodniková kontrola, ktorá sa týka jedného stavebného výrobku a jeho variantov, prípadne skupiny stavebných výrobkov, ktoré sa vyrábajú rovnakou technológiou.
(3) Výsledok počiatočnej inšpekcie a posúdenie účinnosti vnútropodnikovej kontroly sa uvedie v písomnej správe. V nej sa tiež uvedie, či uplatňovaná vnútropodniková kontrola je dôveryhodná a v súlade s technickými špecifikáciami a týmto zákonom (§ 8a) a či sú splnené požiadavky na vyhlasovanie o zhode (§ 6 ods. 1 až 3).
d) na žiadosť ministerstva.
a) zruší certifikát zhody, ak je autorizovaná na certifikáciu preukázania zhody,
b) navrhne zrušenie certifikátu zhody, ak nie je autorizovaná na certifikáciu preukázania zhody,
c) oznámi ministerstvu, že vyhlásenie výrobcu o zhode je v rozpore s požiadavkami technických špecifikácií na riadenie výroby.
b) na vykonávanie inšpekcie alebo
c) ako skúšobné laboratórium.
(2) Postavenie autorizovanej osoby pri preukazovaní zhody sa v autorizácii určí podľa rozsahu, v akom spĺňa predpoklady autorizácie. Jej výkon podľa odseku 1 sa navzájom nevylučuje. Za autorizovanú osobu podľa odseku 1 písm. a) a b) nemožno určiť výrobcu.
(3) Autorizovaná osoba, ktorá je autorizovaná na certifikáciu preukázania zhody, je oprávnená
a) vydávať a zrušovať certifikáty zhody,
b) vykonávať inšpekciu vnútropodnikovej kontroly u výrobcu.
(4) Autorizovaná osoba, ktorá je autorizovaná na vykonávanie inšpekcie, je oprávnená
c) vydávať odporúčania, odborné stanoviská a písomné správy, ktoré sú podkladom na certifikáciu preukázania zhody a na vyhlasovanie o zhode (§ 6).
(5) Skúšobné laboratórium je oprávnené vykonávať merania, skúšky a iné zisťovania technických údajov, charakteristík a vlastností stavebných výrobkov pri preukazovaní zhody spôsobom a postupmi podľa technických špecifikácií. Zistené výsledky sú podkladom na certifikáciu preukázania zhody, na vykonávanie inšpekcií, na technické osvedčovanie a na kontrolu vykonávanú orgánmi dohľadu nad trhom. Skúšobné laboratórium môže byť organizačnou súčasťou podniku výrobcu, ak je zaručená potrebná miera jeho nezávislosti v rámci organizačnej štruktúry podniku výrobcu.
(6) Pri preukazovaní zhody môže všetky činnosti podľa odseku 1 vykonávať jedna autorizovaná osoba alebo viacero autorizovaných osôb.
(7) Výkon inšpekcie alebo činnosť skúšobného laboratória sa vykonáva na základe a v rozsahu poverenia autorizovanej osoby, ktorá má autorizáciu na certifikáciu preukázania zhody, alebo na základe zmluvy s výrobcom. Písomné správy z inšpekcií a protokoly o vykonaných skúškach sa odovzdávajú autorizovanej osobe, ktorá má autorizáciu na certifikáciu preukázania zhody, a výrobcovi.
e) má oprávnenie podľa § 4 ods. 4 písm. e),
(3) Na udelenie autorizácie nie je právny nárok. Ministerstvo udelí toľko autorizácií a v takej skladbe, aby sa pre každú skupinu stavebných výrobkov zabezpečilo preukazovanie zhody certifikáciou podľa tohto zákona a pritom sa nevytvorili možnosti na zneužite monopolného postavenia niektorej autorizovanej osoby.
a) stratila predpoklady podľa odseku 1 písm. a) a b),
(1) Ministerstvo ako ústredný orgán štátnej správy pre stavebnú výrobu a výrobu stavebných látok
f) udeľuje a odníma oprávnenie na výkon činnosti osvedčovacieho miesta a pravidelne kontroluje existenciu a plnenie predpokladov osvedčovacieho miesta,
g) zabezpečuje jednotný informačný systém o stavebných výrobkoch,
h) vedie Slovenský register stavebných výrobkov,
i) zabezpečuje medzinárodnú spoluprácu Slovenskej republiky so Stálym výborom Európskej únie pre stavebníctvo,
3. iné významné informácie a údaje týkajúce sa technických špecifikácií a preukazovania zhody,
k) vydáva na požiadanie výrobcu stanovisko o zatriedení stavebného výrobku do postupu preukazovania zhody, ak je medzi výrobcom a autorizovanou osobou alebo osvedčovacím miestom o tom pochybnosť,
l) poskytuje na požiadanie autorizovanej osoby alebo osvedčovacieho miesta vysvetlenie, ako používať predpisy o stavebných výrobkoch.
b) navrhnúť autorizovanej osobe zrušenie certifikátu zhody (§ 22 ods. 3) alebo osvedčovaciemu miestu zrušenie technického osvedčenia (§ 26 ods. 12),
c) poveriť autorizovanú osobu vykonaním kontroly výrobcu, či dodržiava podmienky vyhlásenia o zhode a či správne označuje stavebné výrobky značkou zhody,
d) ukladať pokuty.
c) oprávnené odoberať vzorky stavebného výrobku potrebné na vykonanie skúšky (§ 10),
d) povinné zachovávať mlčanlivosť o všetkých skutočnostiach, o ktorých sa dozvedeli pri výkone dozoru, a to aj po skončení pracovného vzťahu k ministerstvu.
Orgány vykonávajúce dohľad nad trhom
(1) Orgány vykonávajúce dohľad nad trhom sú orgány štátnej správy zriadené podľa osobitných predpisov.6)
(2) Orgány podľa odseku 1 sú oprávnené
a) vstupovať do skladovacích a predajných priestorov výrobcov, dopravcov, predajcov a nákupcov stavebných výrobkov a na staveniská;
b) odoberať vzorky stavebných výrobkov na vykonanie skúšky;
c) požadovať sprievodné listiny stavebných výrobkov;
d) kontrolovať označovanie a balenie stavebných výrobkov uvádzaných na trh;
e) upozorňovať výrobcov, dopravcov a predajcov stavebných výrobkov na zistené nedostatky a ukladať im povinnosť odstrániť ich v určenej lehote;
f) zadržať prepravu alebo predaj stavebných výrobkov a ich použitie na zhotovenie stavby, ak
1. nie sú vhodné na použitie v stavbe,
2. sa zistí, že stavebný výrobok nie je správne označený, zabalený, prepravovaný alebo skladovaný;
g) uložiť stiahnutie stavebného výrobku z trhu, ak sa preukáže, že nie je vhodný na použitie v stavbe;
h) ukladať pokuty.
(3) Ak osobitné predpisy,7) ktorými boli zriadené orgány vykonávajúce dohľad nad trhom podľa odseku 1, upravujú aj ďalšie kontrolné právomoci, ktoré nie sú uvedené v odseku 2, možno ich použiť aj na výkon dohľadu podľa tohto zákona.
(4) Orgány vykonávajúce dohľad nad trhom sú povinné na výkon svojich kontrolných činností zabezpečiť odborne spôsobilé osoby a potrebné technické kontrolné a meracie zariadenia.
(2) Orgán vykonávajúci dohľad nad trhom je oprávnený uložiť pokutu do 5 000 000 Sk výrobcovi alebo predajcovi, ktorý
3. neoprávnene urobil vyhlásenie o zhode.
a) na konanie o certifikáciu preukázania zhody,
b) na konanie o zrušenie certifikátu zhody,
c) na konanie o námietkach,
d) na konanie o preskúmanie,
e) na konanie o vyhlasovanie zhody,
f) na konanie o vydanie technického osvedčenia.
Konanie o certifikáciu preukázania zhody
(1) Konanie sa začína dňom doručenia písomnej žiadosti výrobcu autorizovanej osobe autorizovanej na certifikáciu preukázania zhody.
(2) Náležitosťou žiadosti podľa odseku 1 sú:
b) údaje o stavebnom výrobku, najmä jeho podrobný technický opis a technické výkresy, údaje o variantoch stavebného výrobku, prípadne o skupine stavebných výrobkov, ktoré sa vyrábajú rovnakou technológiou,
c) správa o výsledkoch prípadných doterajších skúšok, meraní a iných činností, ktoré majú význam pre certifikáciu preukázania zhody,
d) údaje o rozsahu predpokladanej vhodnosti stavebného výrobku na použitie v stavbe,
e) informácia o technickej špecifikácii stavebného výrobku, prípadne o technických špecifikáciách podobných stavebných výrobkov.
(3) Ak žiadosť na začatie konania nemá náležitosti podľa odseku 2 alebo má iný nedostatok, autorizovaná osoba písomne vyzve výrobcu, aby v určenej lehote žiadosť doplnil alebo aby odstránil jej iný nedostatok. Ak ju výrobca v tejto lehote nedoplní alebo nedostatok neodstráni, autorizovaná osoba zastaví konanie a žiadosť vráti výrobcovi.
(4) Autorizovaná osoba na základe žiadosti doručí výrobcovi do 10 dní odo dňa, keď je žiadosť úplná, návrh zmluvy o podmienkach vykonania certifikácie preukázania zhody. Na obsah a formu zmluvy sa primerane vzťahujú ustanovenia všeobecných predpisov o zmluve o kontrolnej činnosti.9) Ak výrobca návrh zmluvy odmietne alebo zmluva nevznikne z iného dôvodu, autorizovaná osoba konanie zastaví a žiadosť vráti výrobcovi.
(5) Autorizovaná osoba zastaví konanie a žiadosť vráti výrobcovi, ak
a) nie je autorizovaná na certifikáciu preukázania zhody stavebného výrobku, ktorý je uvedený v žiadosti, alebo mu bola po podaní žiadosti odňatá autorizácia,
b) na stavebný výrobok, ktorý je uvedený v žiadosti, neexistuje technická špecifikácia,
c) zistí, že prebieha certifikácia preukázania zhody toho istého stavebného výrobku od toho istého výrobcu u inej autorizovanej osoby,
d) výrobca po podaní žiadosti zanikol bez právneho nástupcu,
e) stavebný výrobok, ktorý je uvedený v žiadosti, sa prestal vyrábať alebo jeho výroba bola zakázaná alebo zastavená na príkaz oprávneného orgánu,
f) výrobca vzal žiadosť späť alebo napriek výzve je najmenej tri mesiace nečinný a bez jeho súčinnosti nemožno v certifikácii preukázania zhody pokračovať,
g) zistí, že výrobca nemá povolenie alebo iné oprávnenie potrebné podľa osobitných predpisov9a) na výrobu stavebného výrobku.
(6) Ak je autorizovaná osoba nečinná, najmä ak do jedného mesiaca od začatia konania nedoručí výrobcovi návrh zmluvy o podmienkach certifikácie preukázania zhody, výrobca môže žiadosť vziať späť a podať ju inej autorizovanej osobe. Výrobca môže vziať žiadosť späť aj z iného dôvodu alebo bez udania dôvodu len pred uzavretím zmluvy o podmienkach certifikácie preukázania zhody.
(7) Ak sa v konaní preukáže, že stavebný výrobok je vhodný na použitie v stavbe, pretože je v zhode s technickými špecifikáciami alebo sa od nich odchyľuje iba v nepodstatných podrobnostiach, autorizovaná osoba vydá jeho výrobcovi certifikát zhody; inak mu oznámi, že takýto certifikát nevydá, lebo sa v konaní nepreukázala zhoda. Oznámenie o tom sa výrobcovi doručí písomne; musí obsahovať dôvody nevydania certifikátu zhody.
(8) Certifikát zhody sa vydáva na neurčitý čas. Autorizovaná osoba obmedzí platnosť certifikátu zhody, ak o to požiadal výrobca, a to na dobu, ktorú uviedol v žiadosti alebo uplatnil v konaní. Autorizovaná osoba môže obmedziť platnosť certifikátu zhody na určitú dobu aj vtedy, ak
d) odstránenie odchýlky v nepodstatných podrobnostiach podľa odseku 7 vyžaduje vykonať systémové zmeny v technológii výroby stavebného výrobku alebo vo vnútropodnikovej kontrole, a to na dobu do ich vykonania, najviac však na päť rokov.
(9) Certifikát zhody obsahuje
a) označenie autorizovanej osoby, ktorá uskutočnila konanie,
b) označenie výrobcu a miesta výroby,
c) názov stavebného výrobku, jeho opis a identifikáciu a vymedzenie jeho vhodnosti na použitie v stavbe,
d) technické špecifikácie, podľa ktorých sa postupovalo pri preukazovaní zhody, ako aj vlastnosti stavebného výrobku, ktoré sa v konaní overovali,
e) číslo certifikátu zhody a dátum začiatku jeho platnosti,
f) údaje o vedľajších podmienkach a o platnosti certifikátu zhody,
(10) Certifikát zhody sa doručuje výrobcovi a v odpise ministerstvu.
(11) Oznámenie o vydaní certifikátu zhody ministerstvo uverejní vo svojom vestníku. Certifikát zhody je platný odo dňa, ktorý je v ňom uvedený ako deň platnosti.
(12) Rozmnožovať certifikát zhody možno len vcelku. Rozmnožovať iba jeho časť možno len so súhlasom autorizovanej osoby.
Konanie o zrušenie certifikátu zhody
(1) Ak autorizovaná osoba zistí nezhodu stavebného výrobku s certifikátom zhody, vyzve výrobcu, aby ju odstránil v primeranej lehote, ktorá nesmie byť dlhšia ako jeden mesiac. Ak sa tak nestane, začne konanie o zrušenie certifikátu zhody; o tom upovedomí výrobcu a ministerstvo.
(3) Autorizovaná osoba zruší certifikát zhody, ak sa v konaní preukáže, že
(4) Rozhodnutie autorizovanej osoby o zrušení certifikátu zhody sa doručuje výrobcovi a ministerstvu na uverejnenie vo vestníku.
(5) Dňom doručenia rozhodnutia podľa odseku 3 výrobcovi nemožno stavebný výrobok, ktorého sa týka, uvádzať na trh.
(1) Proti postupu autorizovanej osoby v konaní o certifikáciu preukázania zhody a jej jednotlivým úkonom má výrobca právo písomne podať námietky. Námietky sa podávajú autorizovanej osobe do 10 dní odo dňa uskutočnenia úkonu, proti ktorému smerujú, ak v zmluve o podmienkach výkonu certifikácie preukázania zhody nie je dohodnutá dlhšia lehota. Námietky nemajú odkladný účinok.
(1) Výrobca je oprávnený požiadať ministerstvo o preskúmanie postupu a rozhodnutí autorizovanej osoby, ak sa domnieva, že sú v rozpore s týmto zákonom. O preskúmanie možno požiadať do 15 dní odo dňa doručenia rozhodnutia autorizovanej osoby o zastavení konania, o vydaní alebo nevydaní certifikátu zhody alebo o jeho zrušení.
a) údaje o výrobcovi a o autorizovanej osobe,
c) návrh na rozhodnutie ministerstva.
(3) Ministerstvo v konaní preskúma správnosť postupu autorizovanej osoby a súlad jej rozhodnutí so zákonom, preskúma najmä nestrannosť preukazovania zhody a hodnotenia získaných údajov, či rozhodnutia vychádzajú z návrhu výrobcu, zo zmluvy o podmienkach certifikácie preukázania zhody, z protokolov o skúškach a z písomných správ z vykonaných inšpekcií. Ak zistí opodstatnenosť žiadosti, napadnuté rozhodnutie autorizovanej osoby zruší; inak žiadosť zamietne.
Konanie o vyhlasovanie zhody
(1) Konanie o vyhlasovanie zhody začína výrobca. O jeho začatí upovedomí ministerstvo.
(2) V konaní výrobca vykoná všetky úkony vyplývajúce z predpísaného postupu preukazovania zhody podľa technických špecifikácií. Ak treba vykonať skúšku alebo počiatočnú inšpekciu, požiada o ich vykonanie autorizovanú osobu.
(3) Podkladom na vyhlásenie o zhode sú protokoly o preukaznej skúške, písomné správy o inšpekciách vykonaných autorizovanou osobou alebo protokoly o skúškach a hodnotenie vnútropodnikovej kontroly, ktoré vykonal výrobca.
(4) Ak sa vo vyhlásení o zhode preukáže, že stavebný výrobok je vhodný na použitie v stavbe, pretože je v zhode s technickými špecifikáciami, výrobca vydá vyhlásenie o zhode. Vydanie vyhlásenia o zhode oznámi ministerstvu.
(5) Vyhlásenie o zhode obsahuje najmä
b) údaje o stavebnom výrobku, najmä jeho podrobný technický opis a technické výkresy, údaje o variantoch stavebného výrobku,
c) technické špecifikácie, ktoré sa vzťahujú na stavebný výrobok,
d) vyhlásenie o tom, že je vydané na vlastnú zodpovednosť výrobcu,
e) dátum začiatku platnosti vyhlásenia,
f) podpis oprávnenej osoby výrobcu.
(6) Ak podkladom na vydanie vyhlásenia o zhode bolo vykonanie inšpekcie alebo vykonanie preukaznej skúšky, vo vyhlásení sa uvedie aj označenie autorizovanej osoby, ktorá ju vykonala.
(7) Ak výsledky plánovaných a kontrolných skúšok preukážu nezhodu stavebného výrobku s technickými špecifikáciami alebo ak inšpekčný orgán zistí, že výrobca neodstránil nedostatky zistené priebežnou inšpekciou, výrobca je povinný vyhlásenie o zhode neodkladne zrušiť, zrušenie oznámiť ministerstvu a zastaviť ďalšie uvádzanie stavebného výrobku na trh.
(8) Ak výrobca po uvedení stavebného výrobku na trh zistí, že stavebný výrobok ohrozuje bezpečnosť a stabilitu stavieb alebo bezpečnosť osôb pri stavebných prácach, alebo pri bežnej údržbe stavby, neodkladne zruší vyhlásenie o zhode, upovedomí o tom ministerstvo a všetkých svojich odberateľov, prípadne aj verejnosť a zastaví ďalšie uvádzanie stavebného výrobku na trh.
(9) Oznámenie o vyhlásení o zhode, ako aj jeho zrušenie ministerstvo uverejní na žiadosť výrobcu vo svojom vestníku.
(10) Výrobca je povinný uchovávať vyhlásenie o zhode a všetky podkladové písomnosti po celý čas jeho platnosti a desať rokov odo dňa skončenia jeho platnosti.
f) informácia o technických špecifikáciách funkčne najpodobnejšieho stavebného výrobku,
g) označenie zahraničných technických špecifikácií, ak existujú,
h) písomné splnomocnenie výrobcu, ak v mene výrobcu vystupuje dovozca, predajca alebo iný zástupca.9b)
(4) Osvedčovacie miesto na základe žiadosti doručí výrobcovi do 15 dní odo dňa, keď je žiadosť úplná, návrh zmluvy o podmienkach vydania technického osvedčenia. Ak výrobca návrh zmluvy odmietne alebo zmluva nevznikne z iného dôvodu, osvedčovacie miesto zastaví konanie a žiadosť vráti výrobcovi.
(6) Osvedčovacie miesto overí vlastnosti stavebného výrobku postupmi a metódami preukazovania zhody a zistené výsledky porovná so zahraničnými špecifikáciami, ak existujú, alebo s európskym technickým osvedčením, ak bolo vydané. Ak ide o stavebný výrobok, ktorého technická špecifikácia nie je ani v zahraničí, osvedčovacie miesto zisťuje rozsah jeho vhodnosti na použitie v stavbe porovnávaním ukazovateľov jeho úžitkových vlastností so základnými požiadavkami na stavby a s požiadavkami na bezpečnosť osôb pri stavebných prácach a pri bežnej údržbe stavby.
(7) Ak sa v konaní preukáže, že stavebný výrobok je vhodný na použitie v stavbe, osvedčovacie miesto vydá technické osvedčenie. Ak osvedčovacie miesto nevydá technické osvedčenie, písomne to oznámi výrobcovi. Oznámenie musí obsahovať dôvody nevydania technického osvedčenia.
(8) Vydať nové technické osvedčenie alebo vykonať zmenu v technickom osvedčení možno iba v novom konaní. Ak ide o zmenu v technickom osvedčení, žiadosť sa podáva na osvedčovacie miesto, ktoré vydalo pôvodné technické osvedčenie.
(9) Technické osvedčenie obsahuje
c) názov stavebného výrobku,
d) vymedzenie vhodnosti na použitie v stavbe s určením triedy alebo úrovne,
e) údaje o osobitých podmienkach a o platnosti technického osvedčenia,
f) číslo technického osvedčenia a dátum jeho vydania,
g) označenie osoby oprávnenej podpísať technické osvedčenie,
h) kontrolné postupy overenia vlastností stavebného výrobku,
i) postupy preukazovania zhody a označovanie stavebného výrobku značkou zhody,
(10) Technické osvedčenie sa vydáva na určitý čas, najviac na päť rokov, s možnosťou predĺženia najviac na ďalších päť rokov. Technické osvedčenie je platné odo dňa, ktorý je v ňom uvedený ako deň platnosti.
(11) Technické osvedčenie sa doručuje výrobcovi a jeho odpis ministerstvu na zabezpečenie registrácie v Slovenskom registri stavebných výrobkov (§ 27). Vydanie technického osvedčenia, ako aj predĺženie jeho platnosti alebo jeho zmenu ministerstvo uverejní vo svojom vestníku.
(12) Rozmnožovať technické osvedčenie možno len vcelku. Rozmnožovať iba jeho niektorú časť možno len so súhlasom osvedčovacieho miesta.
(13) Osvedčovacie miesto zruší technické osvedčenie, ak
a) bola vydaná slovenská technická norma vzťahujúca sa na stavebný výrobok, na ktorý bolo vydané technické osvedčenie,
b) všeobecne záväzný právny predpis ustanoví, že stavebný výrobok alebo jeho zložku, alebo časť nemožno uvádzať na trh alebo použiť na zhotovenie stavby alebo na stavebné práce,
c) sa stavebný výrobok, na ktorý bolo vydané technické osvedčenie, prestal vyrábať, jeho výroba bola zastavená alebo sa prestal uvádzať na trh, alebo používať na zhotovenie stavby alebo pri stavebných prácach,
d) to nariadi ministerstvo z dôvodu, že stavebný výrobok nie je v zhode so základnými požiadavkami na stavby alebo s technickým osvedčením a nie je iný výrobca takého istého stavebného výrobku.
(14) Zrušenie technického osvedčenia sa písomne oznámi ministerstvu a upovedomia sa o ňom všetci známi výrobcovia.
(15) Zrušenie technického osvedčenia ministerstvo uverejní vo svojom vestníku. Dňom uverejnenia oznámenia o zrušení technického osvedčenia strácajú platnosť všetky certifikáty zhody a vyhlásenia o zhode, ktoré boli na jeho základe vydané.
Slovenský register stavebných výrobkov
(1) Slovenský register stavebných výrobkov (ďalej len „register“) je zoznam stavebných výrobkov, ktoré sa v Slovenskej republike uvádzajú na trh na základe certifikácie preukázania zhody alebo na základe vyhlásenia o zhode. Uverejňujú sa v ňom tieto údaje:
a) označenie stavebného výrobku,
c) údaje o vlastnostiach výrobku a o jeho vhodnosti na použitie v stavbe,
d) použitý postup preukázania zhody,
e) vecný a časový rozsah platnosti certifikátu zhody alebo vyhlásenia výrobcu o zhode a dátum jeho vydania,
f) údaje o zrušení certifikátu zhody a o zrušení vyhlásenia výrobcu o zhode,
g) údaje o vydaní, zmene a zrušení technického osvedčenia.
(2) Zápisy v registri majú evidenčný charakter a osvedčujú zapísané údaje. Zápisom sa nezakladajú práva a povinnosti fyzických osôb a právnických osôb.
(3) Do registra môže nahliadnuť každý, kto preukáže právny záujem. Výpisy a odpisy na požiadanie zabezpečí register za úhradu nákladov.
(4) Údaje z registra sa každoročne zverejňujú pre potreby praxe.
(2) Stavebný výrobok dovezený alebo vyrobený predo dňom, ktorým nastala udalosť uvedená v odseku 1, možno uvádzať na trh aj po tomto dni len vtedy, keď skladovaním alebo prepravou stavebného výrobku nedošlo k podstatnému zhoršeniu jeho vlastností, ktoré sú rozhodujúce pre jeho vhodnosť na použitie v stavbe.
(1) Podmienky uvádzania stavebných výrobkov na trh a ich použiteľnosti na zhotovenie stavby podľa tohto zákona sa vzťahujú aj na zahraničné stavebné výrobky.
(2) Oprávnenia a povinnosti výrobcu podľa tohto zákona okrem oprávnenia vyhlasovať zhodu má pri uvádzaní zahraničného stavebného výrobku na trh tuzemský zástupca zahraničného výrobcu, tuzemský dovozca alebo tuzemský predajca. Oprávnenia a povinnosti, ktoré má výrobca pred začatím výroby, majú tieto osoby pred uskutočnením prvého dovozu a oprávnenia a povinnosti, ktoré má výrobca počas výroby, majú tieto osoby počas uvádzania na trh.
(3) Na kontrolu dovážaných zahraničných stavebných výrobkov a na ich prepúšťanie ako tovaru do režimu voľného obehu sa vzťahujú colné predpisy.10)
Preukazovanie zhody v cudzine
(1) Zahraničné certifikáty a zahraničné technické osvedčenia vydané v cudzine na stavebné výrobky platia na území Slovenskej republiky, ak tak ustanovuje medzinárodná zmluva.
(2) Autorizovaná osoba môže uznať výsledky skúšok stavebného výrobku a inšpekcií vykonaných v cudzine, ak medzinárodná zmluva neustanovuje inak.
(3) Ak nemožno postupovať podľa odsekov 1 a 2 a vykonanie inšpekcie v zahraničí je ekonomicky veľmi nevýhodné alebo neuskutočniteľné, autorizovaná osoba, ktorá je autorizovaná na preukazovanie zhody (§ 15 ods. 3 a 4), môže namiesto počiatočnej inšpekcie a priebežných inšpekcií vykonávať nepretržitú kontrolu dovážaných zahraničných stavebných výrobkov a vykonávať skúšky podľa zásad štatistickej prebierky.
Certifikáty výrobkov na stavby vydané v štátnom skúšobníctve pred účinnosťou tohto zákona platia na účely tohto zákona počas trvania platnosti, najviac však päť rokov odo dňa účinnosti tohto zákona, ak výrobca na čas platnosti certifikátu zabezpečí priebežnú inšpekciu u autorizovanej osoby.
Tento zákon nadobudol účinnosť 1. októbra 1998.
1) Napríklad vyhláška Ministerstva zdravotníctva Slovenskej socialistickej republiky č. 14/1977 Zb. o ochrane zdravia pred nepriaznivými účinkami hluku a vibrácií, vyhláška Ministerstva zdravotníctva Slovenskej republiky č. 406/1992 Zb. o požiadavkách na obmedzenie ožiarenia z radónu a ďalších prírodných rádionuklidov, vyhláška Ministerstva vnútra Slovenskej republiky č. 138/1995 Z. z., ktorou sa ustanovujú zásady požiarnej bezpečnosti pri výstavbe a užívaní prevádzkarní a iných priestorov, v ktorých sa vykonáva povrchová úprava výrobkov náterovými hmotami, vyhláška Ministerstva vnútra Slovenskej republiky č. 84/1997 Z. z., ktorou sa ustanovujú technické podmienky a požiadavky požiarnej bezpečnosti pri inštalácii a prevádzkovaní palivových spotrebičov, elektrotepelných spotrebičov a zariadení ústredného vykurovania a pri výstavbe a používaní komínov a dymovodov.
3) Napríklad § 46a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, § 2 ods. 3 zákona Národnej rady Slovenskej republiky č. 136/1995 Z. z. o odbornej spôsobilosti na vybrané činnosti vo výstavbe a o zmene a doplnení zákona č. 50/1976 Zb., § 22 zákona č. 264/1999 Z. z.
4) § 18 zákona č. 264/1999 Z. z.
6) § 3 ods. 1 zákona Národnej rady Slovenskej republiky č. 330/1996 Z. z. o bezpečnosti a ochrane zdravia pri práci.
§ 2 až 4 zákona Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov (úplné znenie č. 32/1992 Zb.).
Zákon Slovenskej národnej rady č. 126/1985 Zb. o požiarnej ochrane v znení neskorších predpisov.
§ 24 až 26 zákona Národnej rady Slovenskej republiky č. 272/1994 Z. z. o ochrane zdravia ľudí.
7) Zákon Národnej rady Slovenskej republiky č. 330/1996 Z. z.
Zákon č. 95/2000 Z. z.
Zákon Slovenskej národnej rady č. 71/1986 Zb. v znení neskorších predpisov.Zákon Slovenskej národnej rady č. 126/1985 Zb. v znení neskorších predpisov.
9b) § 22 a 31 Občianskeho zákonníka.
10) § 6 ods. 3 až 6 zákona č. 238/2001 Z. z. Colný zákon.